- વૃક્ષ છેદનના કાયદાનો અમલ કરાવવાની ફરજ બજાવનાર તાલુકા અધિકારી, તલાટી અને પ્રજાના પ્રતિનિધિએ ખુદ કાયદાને હાથમાં લઇ ૬ જેટલા ઘટાદાર વૃક્ષોનું છેદન કરાવ્યુ હોવાનો ગંભીર બનાવ કલોલ તાલુકાના ધેધુ ગામમાં છડેચોક બન્યો હતો. ફરિયાદના આધારે કલોલ મામલતદારે આ કૃત્યની ગંભીર નોંધ લઇ ટીડીઓ, તલાટી અને સરપંચને નોટિસ ફટકારી છે. તેમાં આ ત્રણેય આરોપીને હાજર થવા આદેશ કરવામાં આવ્યો છે. વૃક્ષ છેદન કરનારા અને કરાવનારા સામે ગ્રામ્ય પ્રજાએ આક્રોશ ઠાલવ્યો છે.